《次韵廷秀待制玉蕊》
宋代·林迪

姑射山前雪照人，长安水畔态尤真。
步摇翘玉中心整，瓔珞涂金四面匀。
常笑荼醾藏浪蕊，独陪芍药殿馀春。
自从唐代来天女，直到平园见后陈。

作者简介：兴化军莆田人，字吉夫。哲宗绍圣元年进士。为福州左司理，差知龙溪县，平易近民，有循吏风，县人诸台府请留之，因任九年。蔡京尝欲与之交，为所拒，操行甚为乡人所推重。著有诗文百余卷。